**KLAIPĖDOS MIESTO SAVIVALDYBĖS TARYBA**

**SVEIKATOS IR SOCIALINIŲ REIKALŲ KOMITETAS**

**POSĖDŽIO PROTOKOLAS**

2022-06-15 Nr. TAR-70

Posėdžio data – 2022 m. birželio 14 d.

Pradžia – 13.00 val. (nuotoliniu būdu)

Posėdžio pirmininkas – Kazys Bagdonas.

Posėdžio sekretorė – Lietutė Demidova.

Posėdyje dalyvauja komiteto nariai: Arvydas Cesiulis, Jurij Šeršniov, Artūras Razbadauskas, Antanas Kontautas. Nedalyvauja Alina Velykienė, Vaida Raugelė.

Posėdyje dalyvauja: Savivaldybės administracijos direktorius G. Neniškis, direktoriaus pavaduotojas A. Dobranskis, Turto valdymo skyriaus patarėja G. Paulikienė, Viešųjų pirkimų skyriaus vedėja V. Marcinkevičienė, Jaunimo ir bendruomenės koordinavimo reikalų vadovė A. Valadkienė.

DARBOTVARKĖ (patvirtinta už – 4 ):

1. Dėl Klaipėdos miesto savivaldybės tarybos 2019 m. lapkričio 28 d. sprendimo Nr. T2-333 „Dėl Klaipėdos miesto savivaldybės administracijos struktūros patvirtinimo“ pakeitimo. Pranešėjas G. Neniškis.

2. Dėl Didžiausio leistino valstybės tarnautojų ir darbuotojų, dirbančių pagal darbo sutartis, pareigybių skaičiaus Klaipėdos miesto savivaldybės administracijoje nustatymo. Pranešėjas G. Neniškis.

3. Dėl teisės atlikti centrinės perkančiosios organizacijos funkcijas suteikimo Klaipėdos miesto savivaldybės administracijai. Pranešėja V. Marcinkevičienė.

4. Dėl ilgalaikio materialiojo turto nurašymo. Pranešėja G. Paulikienė.

5. Dėl Klaipėdos miesto atvirųjų jaunimo centrų ir atvirųjų jaunimo erdvių veiklos kokybės užtikrinimo tvarkos aprašo patvirtinimo. Pranešėja A. Valadkienė.

1. SVARSTYTA. Klaipėdos miesto savivaldybės tarybos 2019 m. lapkričio 28 d. sprendimo Nr. T2-333 „Dėl Klaipėdos miesto savivaldybės administracijos struktūros patvirtinimo“ pakeitimas.

Pranešėjas – G. Neniškis. Primena, kad klausimas buvo pristatytas praėjusiame komiteto posėdyje, todėl atsako į A. Velykienė klausimus, kurie buvo pateikti praėjusiame komiteto posėdyje.

NUTARTA. Pritarti pateiktam sprendimo projektui (bendru sutarimu).

BALSUOTA: už – 4 (K. Bagdonas, A. Cesiulis, A. Razbadauskas, J. Šeršniov), prieš – 0, susilaiko – 0.

2. SVARSTYTA. Didžiausio leistino valstybės tarnautojų ir darbuotojų, dirbančių pagal darbo sutartis, pareigybių skaičiaus Klaipėdos miesto savivaldybės administracijoje nustatymas.

Pranešėjas – G. Neniškis. Teigia, kad tikslas – užtikrinti tinkamą teisės aktų įgyvendinimą civilinės saugos, statinių naudojimo priežiūros, viešųjų pirkimų srityje, užtikrinti kokybišką būsto nuomos mokesčio dalies kompensacijų administravimą ir kompensacijų asmenims, suteikusiems būstą užsieniečiams, pasitraukusiems iš Ukrainos dėl karinių veiksmų skyrimą, sudaryti sąlygas kuo efektyviau teikti socialines išmokas Ukrainos ir kitų valstybių piliečiams, taip pat asmenims, neturintiems pilietybės, pasitraukusiems iš Ukrainos, sistemingai teikti socialines paslaugas pagal išaugusį poreikį. Siūloma nustatyti didžiausią leistiną valstybės tarnautojų ir darbuotojų, dirbančių pagal darbo sutartis ir gaunančių darbo užmokestį iš savivaldybės biudžeto, pareigybių skaičių Klaipėdos miesto savivaldybės administracijoje (nuo 2022 m liepos 1 d. - 438,5, nuo 2022 m. rugpjūčio 1 d. – 440,5, nuo 2022 m. rugsėjo 1 d. – 443,5, nuo 2022 m. spalio 1 d. – 444,5, nuo 2023 m. sausio 1 d. - 453,5, nuo 2024 m. liepos 1 d. – 448.5).

NUTARTA. pritarti pateiktam sprendimo projektui.

BALSUOTA: už – 4 (K. Bagdonas, A. Cesiulis, A. Razbadauskas, J. Šeršniov), prieš – 0, susilaiko – 0.

3. SVARSTYTA. Teisė atlikti centrinės perkančiosios organizacijos funkcijas suteikimo Klaipėdos miesto savivaldybės administracijai.

Pranešėja – V. Marcinkevičienė. Teigia, kad sprendimo tikslas – užtikrinti Viešųjų pirkimų įstatymo 821 straipsnio 1 d. 2 įgyvendinimą (punkte numatyta, kad 2023 m. sausio 1 d. kiekvienoje savivaldybe turi būti užtikrinta, kad savivaldybės kontroliuojamų (valdomų) biudžetinių ir viešųjų įstaigų pirkimai, kurių sutarties vertė viršija 15 tūkst. Eur (be pridėtinės vertės mokesčio), būtų vykdomi centralizuotai), priimti Klaipėdos miesto savivaldybės tarybos sprendimą dėl teisės atlikti centrinės perkančiosios organizacijos funkcijas Klaipėdos miesto savivaldybės administracijai suteikimo.

NUTARTA. Pritarti pateiktam sprendimo projektui.

BALSUOTA: už – 4 (K. Bagdonas, A. Cesiulis, A. Razbadauskas, J. Šeršniov), prieš – 0, susilaiko – 0.

4. SVARSTYTA. Ilgalaikio materialiojo turto nurašymas.

Pranešėja – G. Paulikienė. Sako, kad šio sprendimo tikslas – nurašyti ir demontuoti Klaipėdos miesto savivaldybei nuosavybės teise priklausantį ilgalaikį materialųjį turtą, Karių kapinių skulptūrinę grupę (Antrojo pasaulinio karo Sovietų Sąjungos karių palaidojimo vieta), esančią S. Daukanto g, Klaipėdoje, kaip nereikalingą savivaldybėms funkcijoms įgyvendinti. Pertvarkyti Antrojo pasaulinio karo Sovietų Sąjungos karių palaidojimo vietą, atsisakant totalitarinio militarizmo estetikos ir sovietinės propagandos naudotų simbolių ir raiškos priemonių, tuo pačiu išsaugant pagarbą čia palaidotiems kariams, kaip to reikalauja Lietuvos Respublikos 2000 m. ratifikuota Ženevos konvencija.

NUTARTA. Pritarti pateiktam sprendimo projektui.

BALSUOTA: už – 3 (K. Bagdonas, A. Cesiulis, A. Razbadauskas), prieš – 1 (J. Šeršniov), susilaiko – 0.

5. SVARSTYTA. Klaipėdos miesto atvirųjų jaunimo centrų ir atvirųjų jaunimo erdvių veiklos kokybės užtikrinimo tvarkos aprašo patvirtinimas.

Pranešėja – A. Valadkienė. Sako, kad sprendimo tikslas - patvirtinti Klaipėdos miesto atvirųjų jaunimo centrų ir atvirųjų jaunimo erdvių veiklos kokybės tvarkos aprašą. Tvarkos aprašas apima šias atvirųjų erdvių ir atvirųjų centrų veiklos sritis: centro veiklos planavimą, žmogiškųjų išteklių valdymą, darbo organizavimą, vietos ir patalpų reikalavimus, finansinius išteklius, veiklos viešinimą ir pristatymą, bendradarbiavimą ir atstovavimą.

NUTARTA. Pritarti pateiktam sprendimo projektui.

BALSUOTA: už – 5 (K. Bagdonas, A. Cesiulis, A. Razbadauskas, J. Šeršniov), prieš – 0, susilaiko – 0.

Posėdis baigėsi 13.40 val.

Posėdžio pirmininkas Kazys Bagdonas

Posėdžio sekretorė Lietutė Demidova